Amtěrowacy swětowy wicemišter Chorwatska je z remisom do koparskeje WM w Katarje startował. Přećiwo wubrance Marokka njedocpě team wokoło Luki Modrića wjac hač 0:0. W partiji bjez wjele wrotowych scenow zrani so z Noussairom Mazraouijom dalši hrajer FC Bayern Mnichowa. Hižo wutoru wječor bě sej Francoza Lucas Hernández křižny pask w kolenu torhnył. Chorwatam falowaše po cyłej hrě móc k přesadźenju. Sewjeroafričenjo husto k šansam njepřińdźechu. Najlěpši pospyt běše, jako Hakimi chorwatskeho wrotarja přez wólny kop pruwowaše.
szl_Latn